Diari Oficial de la Generalitat Valenciana


Sumari del DOGV 3326, del 09-09-1998 (1998/6961)

RESOLUCIÓ de 31 de juliol de 1998, de la Universitat Politècnica de València, per la qual es convoca el curs específic de formació establit en la disposició addicional vuitena del Text Refós de la Llei de la Funció Pública Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3326

Data del DOGV
:   09-09-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/6961


Data del document
:   31-07-1998

Organisme emissor
:   Universitat Politècnica de València

Tipus de document
:   Resolució

RESOLUCIÓ de 31 de juliol de 1998, de la Universitat Politècnica de València, per la qual es convoca el curs específic de formació establit en la disposició addicional vuitena del Text Refós de la Llei de la Funció Pública Valenciana. [1998/Q6961]
  
La disposició addicional vuitena del Text Refós de la Llei de Funció Pública Valenciana arreplega la possibilitat d'accedir al grup C a partir del grup D per a aquells funcionaris que, no posseint la titulació corresponent, tenen entre 5 i 10 anys d'antiguitat i superen un curs de formació a què hauran d'accedir per criteris objectius.
  
El fet que resulte aconsellable que puguen accedir el màxim nombre d'interessats que complisquen els requisits en el menor temps possible, fa necessària una coordinació dels cursos de formació que assegure una qualitat uniforme en la formació.
  
Per tot això, aquest Rectorat, fent ús de les atribucions que li confereix la legislació vigent, resol:
  
Primer
  
Convocar el curs a què fa referència la disposició addicional vuitena del Text Refós de la Llei de la Funció Pública Valenciana, per a aquells funcionaris de carrera del grup D, sector administració general de la Universitat Politècnica de València, que, no posseint la titulació mínima exigida en l'article 4 del Text Refós de la Llei de la Funció Pública Valenciana, tinguen cinc anys d'antiguitat al servei de l'administració pública.
  
Segon
  
Els qui desitgen prendre part en aquest curs específic de formació, i complisquen els requisits establits en el punt 1 d'aquesta resolució, hauran de fer-ho constar en la sol·licitud segons model de l'annex I que serà facilitada pel Servei de Recursos Humans, Secció del Personal d'Administració i Serveis d'aquesta Universitat Politècnica de València.
  
Les sol·licituds s'adreçaran al rector de la Universitat Politècnica de València en el termini de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana, i es presentarà en el Registre General de la Universitat Politècnica de València, o en qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
El curs tindrà una duració de 48 hores i es desenvoluparà d'acord amb el programa que figura en l'annex II.
  
Cada àrea de coneixement tindrà la següent distribució horària:
  
Àrea Nombre Nombre
  
 d'hores de temes
  
Organització Universitària 8 4
  
Dret Administratiu General 8 4
  
Gestió Economicofinancera 16 5
  
Recursos Humans 16 8
  
Total 48 21
  
Quart
  
Els qui pretenguen obtenir el corresponent certificat d'aprofitament, hauran d'assistir a un mínim de 39 hores (80% del curs) i superar una prova específica composta de 30 preguntes relatives al programa, cada una d'aquestes amb quatre possibles respostes de les quals només una serà la correcta. Serà necessari que el nombre de respostes correctament elegides siguen almenys 15 (50%), i no es valoraran negativament les respostes errònies.
  
Els qui no superen aquesta prova podran participar excepcionalment en un segon curs.
  
Per a la realització d'aquesta prova, que tindrà lloc entre els 20 i els 30 dies naturals després de la terminació del curs, el Rectorat nomenarà una comissió per a la qualificació de la prova composta per un president i tres vocals, i actuarà un d'aquests com a secretari, i un altre d'aquests membres serà designat per la Junta de Personal d'Administració i Serveis entre el personal funcionari de carrera pertanyent com a mínim al grup C, sector administració general d'aquesta Universitat Politècnica de València.
  
Cinqué
  
Realitzada la corresponent prova, el president de la comissió remetrà la relació d'aquells que l'hagen superat al Rectorat, a l'efecte d'expedició del corresponent certificat d'aprofitament, en el qual es farà constar que s'expedeix únicament als efectes previstos en la disposició addicional vuitena del Text Refós de la Llei de la Funció Pública Valenciana.
  
València, 31 de juliol de 1998.- El rector de la Universitat Politècnica de València: Justo Nieto Nieto.
  
ANNEX I
  
Sol·licitud de participació en el curs específic de formació establit en la disposició addicional vuitena del Text Refós de la Llei de la Funció Pública Valenciana, convocat per Resolució de 31 de juliol de 1998.
  
Cognoms: ...
  
Nom: ...
  
DNI: ...
  
Destinació actual: ...
  
Telèfon (extensió UPV): ...
  
Antiguitat: ...
  
Sol·licita ser admés al curs específic de formació per a poder accedir a la convocatòria de promoció interna al grup C, sector d'administració general de la Universitat Politècnica de València.
  
Firmat: ...
  
València, ...
  
Rectorat de la Universitat Politècnica de València
  
ANNEX II
  
Programa de temari
  
Bloc 1. Organització universitària
  
1. Les estructures del sistema educatiu en la Llei de Reforma Universitària.
  
2. Les universitats: la seua naturalesa jurídica. Els estatuts de les universitats: especial referència als Estatuts de la Universitat Politècnica de València i la seua organització acadèmica. Òrgans de govern de les universitats.
  
3. Normativa i legislació que afecta la matriculació i els títols en el primer, segon i tercer cicle. Cursos especials o postgraus. Les tesis doctorals. Els títols postdoctorals.
  
4. Normativa i legislació que afecta les beques. Classes, tipus i condicions dels organismes que subvencionen estudis universitaris reglats. Planificació i programació nacional de les beques. Intercanvi internacional.
  
Bloc 2. Dret administratiu general
  
5. Les fonts del dret administratiu. La jerarquia de les fonts. La Constitució. La llei. Disposicions normatives amb força de llei. El reglament.
  
6. L'acte administratiu: concepte, classes i elements. Eficàcia i validesa dels actes administratius. La seua motivació i notificació: revisió, anul·lació i revocació. El principi de legalitat en l'actuació administrativa.
  
7. El procediment administratiu com a garantia formal. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. La iniciació, ordenació, instrucció i terminació del procediment administratiu. La interacció dels tràmits de gestió pressupostària en el procediment administratiu.
  
8. Els recursos administratius: concepte i classes. Recurs ordinari i recurs de revisió.
  
Bloc 3. Gestió economicoadministrativa
  
9. El pressupost de la Universitat Politècnica de València. Característiques i estructura del pressupost. Execució i liquidació del pressupost.
  
10. Gestió de la despesa i ordenació del pagament; òrgans competents. Fases del procediment. Documents comptables que intervenen en l'execució de les despeses i dels pagaments.
  
11. Gestió dels ingressos. Fases del procediment. Documents comptables que intervenen en l'execució dels ingressos.
  
12. Pagaments per exercicis tancats. Bestretes de caixa fixa. Pagaments que cal justificar. Justificació de lliuraments.
  
13. Procediment de gestió per a despeses menors i despeses ordinàries en la compra dels corrents i inversions.
  
14. Els contractes administratius. Contracte d'obra. Contracte de subministrament. Contracte de gestió de serveis públics. Contracte de consultoria i assistència. Serveis i treballs específics i concrets no habituals.
  
Bloc 4. Administració de recursos humans
  
15. El personal al servei de les administracions públiques. Normativa bàsica sobre el personal d'administració i serveis: funcionaris i laborals.
  
16. La Llei de Funció Pública Valenciana i normativa complementària.
  
17. El personal laboral al servei de la Universitat Politècnica de València. Conveni col·lectiu.
  
18. La Llei d'Incompatibilitats i normativa de desenvolupament.
  
19. El sistema retributiu del personal funcionari i laboral de la Universitat Politècnica de València. El Règim de Seguretat Social: funcionari i personal.
  
20. El règim del professorat universitari, categories acadèmiques, selecció, drets i obligacions.
  
21. La llibertat sindical i els òrgans de representació del personal laboral i funcionari.